Document ID: 32007D0852

KOMISIJOS SPRENDIMAS
2007 m. gruodžio 13 d.
iš dalies keičiantis Sprendimo 2005/5/EB nuostatas dėl Asparagus officinalis sėklos ir dauginamosios medžiagos Bendrijos lyginamųjų bandymų ir tyrimų pagal Tarybos direktyvą 2002/55/EB
(Pranešta dokumentu Nr. C(2007) 6168)
(Tekstas svarbus EEE)
(2007/852/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (1), ypač į jos 43 straipsnio 3 ir 5 dalis,
kadangi:
(1)
Komisijos sprendime 2005/5/EB, nustatančiame priemones dėl tam tikrų žemės ūkio ir daržovių augalų ir vynmedžių sėklos ir dauginamosios medžiagos Bendrijos lyginamųjų bandymų ir tyrimų pagal Tarybos direktyvas 66/401/EEB, 66/402/EEB, 68/193/EEB, 92/33/EEB, 2002/54/EB, 2002/55/EB, 2002/56/EB ir 2002/57/EB nuo 2005 m. iki 2009 m. (2), nustatoma Asparagus officinalis lyginamųjų bandymų ir tyrimų, kurie turi būti atlikti pagal Tarybos direktyvą 2002/55/EB 2005-2009 m., tvarka.
(2)
Įstaiga, atsakinga už šiuos bandymus ir tyrimus, pranešė Komisijai, kad darbas vyko greičiau nei planuota ir kad dėl tinkamo augalų vystymosi 2005-2007 m. tikimasi, jog visi reikiami stebėjimai, nustatyti 2004 m. birželio 21 d. paskelbto konkurso (3) sąlygose, bus baigti ne iki 2009 m., o iki 2008 m. pabaigos. Įstaiga nurodė, kad dėl minėtos priežasties visos tinkamos finansuoti išlaidos bus mažesnės, o 2008 m. išlaidos - didesnės nei buvo numatyta.
(3)
Remdamasi šiais faktais, atsakinga įstaiga pateikė pasiūlymą perskaičiuoti tinkamas finansuoti išlaidas ir Bendrijos įnašą.
(4)
Todėl tinkamas finansuoti išlaidas ir Bendrijos įnašą reikėtų koreguoti.
(5)
Todėl Sprendimą 2005/5/EB reikėtų atitinkamai iš dalies pakeisti.
(6)
Šiame sprendime nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2005/5/EB iš dalies keičiamas taip:
1.
1 straipsnio 1 pastraipoje žodžiai „2009 m.“ pakeičiami žodžiais „2008 m.“
2.
3 straipsnio 1 pastraipoje žodžiai „2009 m.“ pakeičiami žodžiais „2008 m.“
3.
Priedas iš dalies keičiamas pagal šio sprendimo priedą.
2 straipsnis
Šis sprendimas skirtas valstybėms narėms.
Priimta Briuselyje, 2007 m. gruodžio 13 d.

Labels: 7
15
6